[{"text_idx": "#000005", "text": "Castell Bach yw un o geiri arfordirol prin Ceredigion o\u2019r Oes Haearn, sydd mewn lleoliad trawiadol ond diarffordd. Nid oes neb yn siw\u0302r o hyd pam y cafodd y gaer ei hadeiladu yn y lleoliad penodol hwn nac i ba raddau y mae erydu arfordirol wedi lleihau maint y gaer sydd i\u2019w gweld heddiw."}, {"text_idx": "#000006", "text": "Prif nodwedd y gilfach yng Nghastell Bach yw stac arfordirol sy\u2019n sefyll ar ei ben ei hun ac y mae llwyfannau artiffisial fel pe baent wedi\u2019u torri i mewn i\u2019w gopa pigfain. Oedd y stac hwn yn rhan o\u2019r gaer yn wreiddiol, cyn iddo gael ei dorri i ffwrdd gan erydu arfordirol, neu a yw\u2019r stac wedi bod ar waha\u0302n erioed ac a oedd pobl efallai\u2019n ei gyrraedd dros bont o dir rhwng y gaer a\u2019r stac, sydd wedi erydu erbyn hyn?"}, {"text_idx": "#000007", "text": "Mae ti\u0302m prosiect CHERISH wedi bod yn gweithio\u2019n ddiwyd i ateb y cwestiynau hyn yn ystod y misoedd diwethaf, ac ar y cyd a\u0302\u2019r Comisiwn bydd yn cynnal Diwrnod Agored ar y safle yr wythnos nesaf, ddydd Mercher 20 Gorffennaf, rhwng 10.30am a 4pm. Bydd staff wrth law drwy\u2019r dydd i ateb cwestiynau ac i arwain teithiau o gwmpas y safle am 11am a 2pm."}, {"text_idx": "#000008", "text": "Bydd lluniaeth am ddim (a thoiledau) ac arddangosfa (a oedd i\u2019w gweld yn y Senedd yn ddiweddar) ar gael yn Neuadd Goffa Caerwedros gerllaw. Bydd staff o\u2019r Comisiwn a phrosiect CHERISH wrth law drwy\u2019r dydd i ateb cwestiynau am y prosiect ac am waith y Comisiwn."}, {"text_idx": "#000009", "text": "I gael rhagor o fanylion am y diwrnod, ewch i wefan CHERISH: "}, {"text_idx": "#000010", "text": "I gael rhagor o fanylion am y safle, ewch i Coflein: "}, {"text_idx": "#000011", "text": "Neu gallwch archwilio\u2019r safle o bell eich hun a\u0302 model 3D gwych gan ddefnyddio Sketchfab: "}]